
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	5 mai 2010

	Nr.
	27/281


AVIZ

asupra proiectului de Lege privind aprobarea Ordonanţei Guvernului nr.6/2010 pentru modificarea şi completarea Legii nr.265/2008 privind auditul de siguranţă rutieră
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, pentru dezbatere şi avizare, prin adresa nr. PLx 165 din 13 aprilie 2010, cu proiectul de Lege privind aprobarea Ordonanţei Guvernului nr.6/2010 pentru modificarea şi completarea Legii nr.265/2008 privind auditul de siguranţă rutieră.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 4 mai 2010.

În urma finalizării dezbaterilor, membrii comisiei au hotărât, cu unanimitate de voturi, avizarea proiectului de lege cu amendamente, redate în Anexa la prezentul aviz.
PREŞEDINTE,




SECRETAR,


Victor Paul DOBRE



Adrian SOLOMON

Întocmit,

Expert parlamentar Decebal STĂNESCU

A N E X A

	Nr. crt.
	Text adoptat de Senat
	Text propus de Comisie

(autorul amendamentului)
	Motivare

	1
	Articol unic. – Se aprobă Ordonanţa Guvernului nr.6 din 29 ianuarie 2010 pentru modificarea şi completarea Legii nr.265/2008 privind auditul de siguranţă rutieră, adoptată în temeiul art.1 pct.IV poz.2 din Legea nr.9/2010 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.70 din 30 ianuarie 2010, cu următoarea modificare:

	Articol unic. – Se aprobă Ordonanţa Guvernului nr.6 din 29 ianuarie 2010 pentru modificarea şi completarea Legii nr.265/2008 privind auditul de siguranţă rutieră, adoptată în temeiul art.1 pct.IV poz.2 din Legea nr.9/2010 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.70 din 30 ianuarie 2010.
Autori: membrii Comisiei pentru muncă şi protecţie socială 


	Pentru respectarea normelor de tehnică legislativă, având în vedere modificările propuse.

	2
	1. La articolul 2, litera c) a alineatului (2) va avea următorul cuprins:

„c) drumurilor judeţene, drumurilor comunale şi străzilor urbane începând cu data de 1 ianuarie 2010.”


	Se elimină.
	Pentru respectarea normelor de tehnică legislativă, având în vedere că textul adoptat de Senat este retroactiv.

În textul ordonanţei se precizează că Legea nr.265/2008 se aplică, pentru aceste drumuri, de la 1 ianuarie 2015. 

